Juventus jevalwaw lil Angel Di Maria Id-diriġenti ta' Juventus qed isegwu b'attenzjoni s-sitwazzjoni tal-winger ta' Paris St Germain, Angel di Maria. Huwa għandu 32 sena u jinsab fl-aħħar xhur tal-kuntratt tiegħu f'Parc des Princes. It-team mill-belt kapitali Franċiża qed jipproponu tiġdid fil-kuntratt kif ukoll titjib fis-salarju eżistenti tiegħu. Minkejja kollox, jekk ma jkunx hemm ftehim bejnu u bejn id-diriġenti ta' PSG, Juventus mistennija jidħlu għalih u forsi jirnexxielhom saħansitra jġibuh b'xejn lejn l-Allianz Stadium. Di Maria ilu ma' PSG sa mis-sena 2015 fejn minn dakinhar lagħab 148 partita u skorja 48 goal. Fil-passat huwa lagħab ukoll ma' Rosario Central, Benfica, Real Madrid u Manchester United.